armvectores/hy_wikipedia_2023 huggingface dataset:
Նաուրուերեն

Նաուրուերեն (նաուրուերեն՝ Dorerin Naoero), միկրոնեզիական լեզուներից մեկը, դրանցից ամենատիպիկը։ Շատ մեծ ազդեցություն է կրել պոլինեզեյցիների կողմից։ Նաուրու ժողովրդի մայրենի լեզուն է։ Նաուրույի Հանրապետության պաշտոնական լեզուներից մեկն է (անգլերենի հետ միասին)։ Նաուրույի բնակչության մոտավորապես կեսը բնիկ լեզվակիր է (մոտ 7 000 մարդ), և գրեթե բոլորը երկլեզու են։


== Ուսումնասիրություն ==
Նաուրուերենն ամենաքիչ ուսումնասիրված լեզուներից մեկն է։ Նրա համար կա ընդամենը մեկ՝ 1936 թվականի գերմանական քերականություն և Ջ․ Նեյտանի փոքրիկ հոդվածը (1976, ԱՄՆ) հնչունաբանության մասին (ինչպես նաև չհրատարակված քերականություն)։
Միակ բառարանը լույս է տեսել 1907 թվականի Գերմանիայում։


== Բառապաշար ==


== Տես նաև ==
Պաշտոնական լեզուների ցանկ


== Ծանոթագրություններ ==


== Արտաքին հղումներ ==
"Nauru Grammar", by Alois Kayser compiled (1936); distributed by the German embassy 1993, ISBN 0-646-12854-X
Nathan, Geoffrey S. (1974), «Nauruan in the Austronesian Language Family», Oceanic Linguistics (University of Hawai'i Press) 12 (1/2):  479–501, doi:10.2307/3622864
Աբաղյան

Աբաղյան, հայկական ազգանուն։


== Ազգանունը կրողներ ==
Արմեն Արտավազդի Աբաղյան (1933-2005), ատոմային էներգետիկայի բնագավառի գիտնական։
Հենրիկ Ոստանի Աբաղյան (ծնվ. 1931), ֆիզիկոս։
Շահեն Աբաղյան (ծնվ. 1996), ձյուդոիստ։


== Տե՛ս նաև ==
Աբալյան
Աբաղյանց


== Ծանոթագրություններ ==
Քյավտարլի

Քյավտարլի, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 1530 հայ բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Վյազովկա (այլ կիրառումներ)

Վյազովկա, կարող է վերաբերել՝

Վյազովկա - գյուղ, Ուկրաինայի Ժիտոմիրի մարզի Նարոդիչի շրջանում
Վյազովկա - գյուղ, Ուկրաինայի Պոլտավայի մարզի Կոզելշչինայի շրջանում
Պերիտորո

Պերիտորո (պորտ.՝ Peritoró), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 19 055 մարդ՝ 2006 թվականի տվյալներով։ Գրավում է 748 կմ² տարածք։ Բնակչության խտությունը՝ 27,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 32.690.291,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.728,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,537 (տվյալները ՄԱԿ-ի զարգացման ծրագրի)։


== Ծանոթագրություններ ==
Էրուվիլ Սեն Կլեր

Էրուվիլ Սեն Կլեր (ֆր.՝ Hérouville-Saint-Clair), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2012 թվականի դրությամբ կազմում է 21411 մարդ, բնակչության խտությունը` 2012.31 մարդ/կմ²։ Բնակավայրը զբաղեցնում է 10.64 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևմուտք, Կան քաղաքից` 4 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 14961 աշխատունակ (15-64 տարեկան)  բնակիչ, որոնցից ակտիվ էին 9704-ը, իսկ ոչ ակտիվները` 5257։ Ակտիվության ցուցանիշը կազմում է 64,9 %։ 9704 աշխատունակ մարդկանցից աշխատել է 8054 անձ (4007 տղամարդ և 4047 կին)։ Գործազուրկ են եղել 1650 անձ (805 տղամարդ և 845 կին)։ 5257 անաշխատունակներից 2963-ը եղել են աշակերտներ կամ ուսանողներ, 1020-ը` թոշակառուներ, իսկ 1274-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անա Պլասիդո

Անա Աուգուշտա Վիեյրա Պլասիդո  (պորտ.՝ Ana Augusta Vieira Plácido, կամ Անա  Օգուստա, սեպտեմբերի 27, 1831(1831-09-27), Պորտու, Պորտուգալիա - սեպտեմբերի 20, 1895(1895-09-20), Seide, Seide, Վիլա Նովա դի Ֆամալիկան), պորտուգալացի գրող։ 
Գրող Կամիլո Կաստելո Բրանկոյի մուսան։


== Կենսագրություն ==
Աննա Պլասիդոն Անտոնիո Հոդե Պլասիդո Բրագայի և Անա Օգոստա Վիիրայի դուստրն էր։ Երբ Աննան 19 տարեկան էր, հայրը ստիպեց նրան ամուսնանալ 43-ամյա վաճառական Մանուել Պինհեյրո Ալվեսի հետ, որը ներգաղթել էր Բրազիլական կայսրությունից, որտեղ էլ ստեղծել էր իր կարողությունը։ Նրանք բնակություն հաստատեցին Ռուա դե Ալմադայում՝ Պորտուում։ 1856 թվականին Աննա Պլասիդոն, ով չէր առանձնանում արտաքին գեղեցկությամբ, բայց հմայիչ և հետաքրքիր անձնավորություն էր, հանդիպեց Կամիլլու Կաշտելու Բրանկույին։ 1858 թվականին Աննան ունեցավ իր որդուն՝ Մանուել Պլասիդոյին, որի հայր ճանաչվեց գրողի ամուսինը` Պինհեյրո Ալվեսը, բայց շատ հեղինակներ կարծում են, որ նա Կամիլլուի որդին էր։ Այն բանից հետո, երբ Մանուել Պլասիդոն իմացավ կնոջ դավաճանության մասին, Աննա Պլասիդոն ձերբակալվեց 1860 թվականի հունիսի 6-ին, սակայն Կամիլլուն որոշ ժամանակ խուսափում էր արդարադատությունից, մինչև 1860 թվականի հոկտեմբերի 1-ին ձերբակալվեց։ Երկուսին էլ պահում  էին Պորտոյի Cadeia da Relação բանտում, որտեղ նրանք սպասում էին դատավարությանը։
1861 թվականի հոկտեմբերի 16-ին դատարանը ամբաստանյալների վերաբերյալ արդարացման վճիռ կայացրեց, որից հետո Կամիլլուն և Աննա Պլասիդոն սկսեցին միասին ապրել։ Նրանք ունեցան երկու երեխա՝ 1863 թվականին Ժորժ Կամիլուին, 1864 թվականին՝ Նունու Պլասիդոյին։


== Գրական կարիերա ==
Համագործակցել է մի շարք հրատարակչությունների հետ, մասնավորապես՝ «Ժամանակակից Պորտուգալիա և Բրազիլիա» ամսագիրը (1859-1865) և «Պորտու» գրական թերթը (1868), որը պարբերաբար հրատարակվում է O Nacional, O Futuro-ում (Ռիո դա Ժանեյրո), A Esperança - Semanário de Recreio Literário և այլն; թարգմանել է տեքստեր, որոշ աշխատություններում օգնել է Կամիլլուին, նաև նվիրվել է բանաստեղծություններին։ Գրական կարիերայի ընթացքում նա մի քանի անգամ ստորագրել է կեղծանուններով, որոնցից ամենահայտնիներն էին Գաստոն Վիդալ դե Նեգրեյրուշը և Լոպո դե Սոուզան։


=== Չհրապարակված ===
«Via Dolorosa» (135 телеграмм 6/6/1859-11/9/1860) Дом-Музей Сан-Мигель-де-Ceide


=== Հրապարակված աշխատանքներ ===
 Luz coada por ferros. Escriptos originaes (Свет напряжён железом. Оригинальные записки). Lisboa, na Typ Universal, 1863.
Lopo де Соуза Herança de Lágrimas (Наследие слёз). Guimarães, Redacção Vimaranense, 1871.
Lopo де Соуза, A Promessa (Обещание). Almanaque da Livraria Internacional, Porto, Livr. Internacional, 1873.
Cartas Inéditas da segunda mulher de Camillo Castello Branco (Неопубликованные письма второй женщины Камилу Каштелу Бранку), Lisboa, 1916.


== Ծանոթագրություններ ==
Վագիտանոս

Վագիտանոս (Vagitanus), հին հռոմեական աստվածություն, որը ներկա է լինում նորածնի առաջին ճչոցի պահին։ Նա պատկերվում էր լացող երեխայի տեսքով։ Անունը թարգմանվում էր որպես «նորածնի ճիչ»։ Վագիտանը համարվում էր մարդուն խոսք պարգևող աստվածություն, քանի որ նա էր բացում նորածնի բերանը, որպեսզի նա արտասանի իր անվան առաջին վանկը։
Վոլնայա Գորկա

Վոլնայա Գորկա (ռուս.՝ Вольная Горка), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փակ Յու Հվան

Փակ Յու Հվան (հանգըլ՝ 박유환, մարտի 9, 1991(1991-03-09), Սեուլ, Հարավային Կորեա], երբեմն հայտնի է նաև որպես Ռիկի Փակ), հարավկորեացի դերասան։ Դերասան և երգիչ Փակ Յու Չունի կրտսեր եղբայրն է։


== Վաղ կյանք ==
Փակը ծնվել և մեծացել է Սեուլում, սակայն, նրա ընտանիքը 1990-ականներին տեղափոխվել է Ֆերֆաքս (Վիրջինիա)։ Ավագ եղբայրը Փակ Յու Չունն է JYJ բոյ բենդից։


== Կարիերա ==
Փակի կարիերան սկսվեց, երբ 2011 թվականին նա ստացավ դեր «Թարթում-թարթում» դրամայում։ Նա այդ ֆիլմում խաղում էր որպես գլխավոր հերոսուհու՝ Հան Սո Ուի (որին մարմնավորել է Կիմ Հյուն Ջուն) խորթ հորեղբայր։
Այդ ընթացքում, երբ Փարկը նկարահանվում էր «Թարթում-թարթում» ֆիլմի համար, նա ստացավ մի փոքր դեր MBC հեռուստաընկերության Գյեբեկ դրամայում, որտեղ մարմնավորեց Չուլ Յոնին։ Նրա հաջորդ դերը SBS հեռուստաընկերության 2011 թվականի «Հազար օրվա խոստում» դրամայում էր, որտեղ նա խաղում էր Լի Մուն Քվոնի կերպարը, ով գլխավոր հերոսուհու փոքր եղբայրն է։ Այդ դերի համար նա առաջադրվեց «Լավագույն հեռուստատեսային նոր դերասան» անվանակարգում 48-րդ Baeksang Arts Awards մրցանակաբաշխությունում։
2012 թվականին Փակը ստանում է գլխավոր դեր Channel A հեռուստաալիքի «K-pop: Ողջ մնալու դպրոց» (հանգըլ՝ K-POP 최강 서바이벌) դորամայում, որտեղ նա խաղում էր Քանգ Ու Հյոնի դերը, ով M2 խմբի անդամ է հանդիսանում։ 2012 թվականի մայիսին նա վերադարձավ MBC հեռուստաալիք և նկարահանվեց «Չեմ կարող ապրել առանց քեզ» դրամայում։


== Ֆիլմագրություն ==


=== Հեռուստատեսային դրամա ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Փակ Յու Հվանը Archived 2012-05-12 at the Wayback Machine. C-JeS Entertainment-ի կայքում
Միրոն, ուրիշ է

«Միրոն, ուրիշ է» (իսպ.՝ Miró otro), կատալոնացի նկարիչ Խոան Միրոյի հետահայաց ցուցահանդես, որը կազմակերպվել է Կատալոնիայի ճարտարապետների պաշտոնական քոլեջի (COAC) կողմից` Բարսելոնայի կենտրոնական գրասենյակում, 1969 թվականի ապրիլի 30-ից հունիսի 30-ը։ Սկզբնապես, ցուցահանդեսը պլանավորված էր մինչև մայիսի վերջ, բայց երկարաձգվեց մեկ ամսով։
Ակցիայի շրջանակներում ստեղծվել է կոլեկտիվ աշխատանք, որը ցույց է տալիս արվեստի անցողիկությունը և ոչնչացված է հենց Միրոյի մասնակցությամբ ցուցահանդեսի փակումից հետո։
Միրոն ընտրեց չորս մարդ, տվեց նրանց մեկ գույն (դեղին, կանաչ, կապույտ և կարմիր) և հնարավորություն` նկարելու այն ամենը, ինչ ուզում են։ Նա իր հետևից սև գույն է թողել, որը նա կիրառել է այն, ինչ մյուսները արել են դրանից մի քանի րոպե առաջ։ Ակցիան սկսվել է 1969 թվականի ապրիլի 27-ի առավոտյան ժամը 4-ին և ավարտվել ապրիլի 28-ի առավոտյան ժամը 6-ին` Միրոյի կողմից սև գույնի վերջին գծիկներով։ Նկարվել է 21 պատուհան, յուրաքանչյուրը երկու մետր երկարությամբ։ Աշխատանքի մակերեսը կազմում էր մոտ 70 քառակուսի մետր։ Ցուցահանդեսից հետո աշխատանքը ոչնչացվեց լուծիչով։ Ոչնչացմանը մասնակցել է Միրոն, ցուցահանդեսի հանդիսատեսն ու հավաքարարը։ Հասարակության արձագանքը այս հարցում խառն էր, կային ինչպես դրական արձագանքներ, այնպես էլ բացասական։
Աշխատանքը նկարահանվել է 15 րոպե տևողությամբ «Miró, l’altre, 1969» ֆիլմում, ինչպես նաև սև-սպիտակ լուսանկարներում։


== Ծանոթագրություններ ==


== Արտաքին հղումներ ==
Boix Pons Antonio (2011-10-03)։ «Joan Miró. El compromiso de un artista, 1968-1983» (իսպաներեն)։ Universitat de les Illes Balears։ Արխիվացված է օրիգինալից 2012-05-16-ին։ Վերցված է 2011-08-29
Գյուղտնտես

«Գյուղատնտես», պատկերազարդ շաբաթաթերթ (1913 թվականից՝ երկշաբաթաթերթ)։ Թիֆլիսի Հայ գյուղատնտեսական ու տնայնագործական ընկերության հրատարակություն (1914 թվականից)։ Լույս է տեսել 1909 թվականին Թիֆլիսում։ Խմբագիր հրատարակիչներ՝ Ա․ Աթանասյան, Ա․ Մահակյան։ 
Հանդեսը տպագրել է հոդվածներ այգեգործության, անասնապահության, բամբակագործության, մեղվաբուծության, շերամապահության, գյուղատնտեսական մեքենաների, տնկիների ու սերմերի մասին, աջակցել գյուղատնտեսական դասընթացներին, հրատարակել «Գյուղատնտեսի գրադարան» մատենաշարը։ 
Հրապարակել է վիճակագրական տվյալներ (1913) Անդրկովկասում գործող ձեռնարկությունների մասին, կազմակերպել գյուղատնտեսական ապրանքների և ձեռարվեստի նմուշների թանգարան (1909)։ Հանդեսին կից հրատարակվել է «Նոր առող–ջապահիկ» երկշաբաթաթերթը (1912 թվականից)։
Կարլ Ֆրիդրիխ Գոլշտեյն-Գոտորպսկի

Կարլ Ֆրիդրիխ Գոլշտեյն- Գոտորպսկի (ռուս.՝ Карл Фридрих Гольштейн-Готторпский, ապրիլի 29, 1700(1700-04-29), Ստոկհոլմ - հունիսի 18, 1739(1739-06-18), Rümpel, Stormarn, Շլեզվիգ-Հոլշտայն, Գերմանիա), Հոլանդիայի դուքս Գոտտորպների տոհմից, ռուս կայսր Պյոտր III-ի հայրը, շվեդական թագավոր Կարլ XII-ի զարմիկը, Պետրոս I-ի և Եկատերինա I-ի փեսան։


== Շվեդիայում ==
Կարլը երկու տարեկան էր, երբ հայրը՝ Շլեզվիգի դուքս Ֆրիդրիխ IV-ը մահացավ Հյուսիսային պատերազմում։ Դանիացիները օկուպացրեցին նրան պատկանող հողերը և Կարլը մոր հետ ստիպված էր տեղափոխվել Շվեդիա՝ մորեղբոր արքունիք։ 1718 թվականին մորեղբոր մահից հետո շվեդական գահի նկատմամաբ Կարլ Ֆրիդրիխի հավակնություններին խանգարեց Կարլ XII-ի կրտսեր քույրը՝ թագուհի Ուլրիկա Էլոնորան ։
1720 թվականին շվեդների և դանիացիների հաշտությունը հօդս ցնդեցրեց Կարլի հույսերը՝ հետ բերել տոհմական կալվածքները։


== Ռուսաստանում ==
Շվեդական արքունիքում մնալով որպես խեղճ բարեկամ, դուքսը իր առաջին նախարար՝ Բասաևիչի խորհրդով1721 թվականին տեղափոխվեց Ռուսաստան, որտեղ Հյուսիսային պատերազմի ավարտից հետո ռուս-շվեդական հարաբերությունների բարելավման, ինչպես նաև սիրելով ամուսնացավ Պետրոս I-ի դստեր՝ Աննա Պետրովնայի հետ։ Հարսանիքից հետո նա մնաց ապրելու Պետերբուրգում, ընդ որում կայսեր մահից հետո առաջին տարիներին Գերագույն գաղտնի խորհրդի անդամ էր։ 
Կարլ Ֆրիդրիխի Ռուսաստան գալու մանրամասները հայտնի են դառնում նրա կադետ Բերխգոլցի օրագրից։ Նա մանրամասնորեն գրում էր , թե ինչ էր ամեն օր անում դուքսը, ինչպես էր ծոմ պահում, հիվանդանում ու բուժվում , որ ժամին էր դուրս գալիս տնից և այլն։ Ամենայն մանրամասնությամբ նկարագրում է դքսի պարերը, որոնցից առաջ նա շատ լավ որսորդ էր։


== Հոլանդիայում ==
Կարլ Ֆրիդրիխը հեռացրեց Բասաևիչին և վերադարձվ Հոլանդիա 1727 թվականին, երբ պարզ դարձավ , որ իր կինը չի կարող ժառանգել թափուր գահը։ Նա տեղավորվեց Քիլում գտնվող պալատում, որտեղ ծնվեց նրա որդին՝ Կարլ Պյոտր Ուլրիխը՝ ապագա կայսր Պյոտր III-ը։ Մանկության տարիներից նա որդուն պատրաստում էր դանիացիների դեմ անխուսափելի պատերազմի՝ Շլեզվիգի հյուսիսում օկուպացված տարածքների համար։ Նա մահացավ 39 տարեկան հասակում և թաղվեց Բորդեսխոլմ քաղաքի նախկին վանքում։


== Ծանոթագրություններ ==
Հիմք (քերականություն)

Անվան այլ կիրառումների համար տե՛ս՝ Հիմք (այլ կիրառումներ)Հիմք, քերականորեն ձևավորված բառի այն մասը, որը մնում է նրանից մեկ ձևակազմական (քերականական) մասնիկ՝ վերջավորություն, միջմասնիկ, նախամասնիկ, անջատելուց հետո։ Նավակում, նավակներ ձևերում հիմքն է նավակ։ Այն հիմքը, որը չունի այլ ձևակազմական մասնիկ (մասնիկներ), կոչվում է պարզ (ձի պարզ հիմք է ձիու ձևի մեջ), այն հիմքը, որն ունի ձևակազմական մասնիկ (մասնիկներ), կոչվում է ձևավոր (նավակներիցս դեպքում -ս մասնիկի ձևավոր հիմք է նավակներից, որ արդեն ունի -ներ և -ից ձևակազմական մասնիկները)։ Ձևակազմական միջմասնիկի հիմքը քերականորեն ձևավորված բառն է՝ առանց այդ մասնիկի [հաղթվեց բառի մեջ -վ ձևակազմական մասնիկի հիմք է (ձևավոր) հաղթեց բառը]։ Որոշ լեզվաբաններ ընդունում են նաև բառակազմական հիմք։
Հիմքերը կարող են լինել ածանցավոր և անածանց։ Անածանց հիմքերն այն հիմքերն են, որոնք կազմված են միայն արմատից, օրինակ, սեղանից, վազել բառաձևերի հիմքերը՝ սեղան, վազ, կազմված են միայն արմատից։ Անածանց են բոլոր արմատական բառերի հիմքերը, որոնցում վերջավորությունները, առանց ածանցներով միջնորդավորվելու, ուղղակի միանում են արմատներին։
Առանց բնակազմիչ հատուկ տարրերի հիմքն անվանվում է անբուն հիմք։ Այսպես՝ լատիներեն fer-s բառաձևի հիմքը անբուն է, իսկ fer-i-mus բառաձևինը՝ բնավոր, որովհետև վերջինիս մեջ առկա է i բնակազմիչ տարրը։


== Ծանոթագրություններ ==
Հելենդար

Հելենդար, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում էր Տիգրիսի վերին հոսանքի տարածքում, Ծովք լճից 5-6 կմ հարավ-արևելք։


== Բնակչություն ==
XX դարի սկզբին ուներ 20 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Չերվոնոզնամենսկի գյուղական խորհուրդ (Կրեմենչուգսկի շրջան)

Չերվոնոզնամենսկի գյուղական խորհուրդ  (ուկրաիներեն՝ Червонознам'янська сільська рада), Ուկրաինայի Պոլտավայի մարզի Կրեմենչուգսկի շրջանում։
2001 թվականի տվյալներով Չերվոնոզնամենսկի գյուղական խորհրդում բնակվում էր 4027 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(8149) Ռուֆ

(8149) Ռուֆ (անգլ.՝ Ruff), աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 11-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,322139 ա. մ., առավելագույնը մոտենում է 1,9894 ա. մ. հեռավորության վրա և հեռանում 2,6549 ա. մ.։ Արեգակի շուրջ մեկ ամբողջական պտույտ է կատարում 1292,5 երկրային օրվա ընթացքում, իր ուղեծրով շարժվելով միջինում 0,27853 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8149) Ռուֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավզոն

Ավզոն, Ավսոն (հուն․՝ Αύσων), հին հունական դիցաբանությունում Իթակեի արքա Ոդիսևսի և Կալիպսոի հավերժահարսի (կամ կախարդուհի Կիրկեի) որդին։ Արքա, Լիպարայի հայրը։
Համարվում է ավզոնների՝ Իտալիայի հնագույն ցեղերի նախահայրը, որոնց հնում անվանում էին Ավզոններ։


== Աղբյուրներ ==
«Անտիկ դիցաբանության բառարան»


== Ծանոթագրություններ ==
A New Day Has Come

A New Day Has Come կանադացի երգչուհի Սելին Դիոնի անգլերեն 8-րդ ստուդիական ալբոմը, որը թողարկվել է 2002 թվականին։
A New Day Has Come ալբոմի թողարկումն ազդարարել է Սելին Դիոնի վերադարձով դեպի համաշխարհային երաժշտական ինդուստրիա՝ նրա երեքամյա «արվեստային հանգստից» հետո։ «A New Day Has Come» երգի ձայնագրությունը սկսվել է 2001 թվականի օգոստոսի 28-ին՝ Մոնրեալի Studios Piccolo լեյբլում։ Ալբոմի համաշխարհային թողարկման ամսաթիվն է 2002 թվականի մարտի 25-ը, մարտի 26-ին թողարկվել է Հյուսիսային Ամերիկայում և միանգամից դեբյուտացվել է Billboard 200 հիթ-շքերթի առաջին հորիզոնականում։ Նաև ալբոմը դեբյուտացվել է 17 երկրների հիթ-շքերթների առաջին հորիզոնականներում, այդ թվում նաև Մեծ Բրիտանիա և Կանադա։ Ալբոմն ստացել է պլատինե կարգավիճակ ԱՄՆ-ում և 6 պլատինե կարգավիճակ՝ Կանադայում։


== Սինգլներ ==
1. «A New Day Has Come», թողարկման ամսաթիվ։ 11 մարտի, 2002
2. «I’m Alive», թողարկման ամսաթիվ։ 12 օգոստոսի, 2002
3. «Goodbye’s (The Saddest Word)», թողարկման ամսաթիվ։ 18 նոյեմբերի, 2002
4. «At Last», թողարկման ամսաթիվ։ 9 դեկտեմբերի, 2002
5. «Have You Ever Been in Love», թողարկման ամսաթիվ։ 13 ապրիլի, 2003
6. «Aún Existe Amor», թողարկման ամսաթիվ։ սեպտեմբեր 2002


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Հիդարնես Բ

Հիդարնես Բ Երվանդունի, հայ արքա Երվանդյան Հայաստանում Երվանդունիների տոհմից, ով կառավարել է մ.թ.ա. 5-րդ դարի սկզբում։ Նա Հիդարնես Ա-ի որդին էր կամ թոռը։  


== Ծանոթագրություններ ==


== Աղբյուրներ ==
John R. Grant. Leonidas' Last Stand // Phoenix. Vol. 15 (1961), S. 14-27.
Nicholas G. L. Hammond. Sparta at Thermopylae // Historia: Zeitschrift für Alte Geschichte. Bd. 45 (1996), S. 1-20..
Միխայլովկա (գյուղ, Տուլչինի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1700 թվականին։
2001 թվականի տվյալներով Միխայլովկա գյուղում բնակվում էր 764 մարդ։ Բնակավայրը զբաղեցնում է 3,79 կմ² տարածք։ Բնակչության խտությունը կազմում էր 201,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիժնիե Օրեշնիկի

Նիժնիե Օրեշնիկի (ուկրաիներեն՝ Нижні Орішники, Ղրիմի թաթարերեն՝ Aşağı Fındıqlı), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Նիժնիե Ֆունդուկլի։
2001 թվականի տվյալներով Նիժնիե Օրեշնիկի գյուղում բնակվում էր 596 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շկուրատի (գյուղ, Պրիյատինի շրջան)

Շկուրատի (ուկրաիներեն՝ Шкурати), գյուղ Ուկրաինայի Պոլտավայի մարզի Պրիյատինի շրջանում։ Հիմնադրվել է 1883 թվականին։
2001 թվականի տվյալներով Շկուրատի գյուղում բնակվում էր 15 մարդ։ Բնակավայրը զբաղեցնում է 0,556 կմ² տարածք։ Բնակչության խտությունը կազմում էր 26,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաաբոն

Բաաբոն (իսպ.` Bahabón), քաղաք և մունիցիպալիտետ Իսպանիայում` Վալիադոլիդ պրովինցիայում (Կաստիլիա և Լեոն ինքնավար մարզում)։ Մունիցիպալիտետը գտնվում է Կամպո դե Պենիաֆել շրջանում։ Զբաղեցնում է 20.87 կմ2 տարածք։ Բնակչությունը՝ 108 մարդ (2019 թվականի տվյալներով)։ Գտնվում է պրովինցիայի վարչական կենտրոնից 45 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Ռիմինի (գավառ)

Ռիմինի (իտալերեն՝ Provincia di Rimini)-գավառ Իտալիայում, Էմիլիա Ռոմանիա մարզում։ Գավառի մայրաքաղաքն է Ռիմինին։ Հարավում սահմանակից է Սան Մարինոյի հանրապետության հետ։


== Հիմնական կոմունաները ==
Բիկուչոլախ

Բիկուչոլախ, ձմեռանոց Էրզրումի նահանգի Բայազետի գավառում, Գայլատու լճից մոտ 26 կմ հարավ֊արևելք, Առուն գետի միջին հոսանքի ձախակողմյան շրջանում։ Մոտով անցնում է խճուղի, շուրջը կան ճահիճներ։


== Ծանոթագրություններ ==
Էվեր Բանեգա

Էվեր Մաքսիմիլիանո Դավիդ Բանեգա (իսպ.՝ Éver Maximiliano David Banega, ավելի հայտնի որպես՝ Էվեր Բանեգա, հունիսի 29, 1988(1988-06-29)[…], Ռոսարիո, Սանտա Ֆե նահանգ, Արգենտինա), արգենտինացի պրոֆեսիոնալ ֆուտբոլիստ, կիսապաշտպան։ Հանդես է գալիս իտալական «Ինտերնացիոնալե» ֆուտբոլային ակումբում և Արգենտինայի ֆուտբոլի ազգային հավաքականում։


== Կարիերա ==


=== Ակումբային ===
2007 թվականին հանդես է եկել արգենտինական «Բոկա Խունիորս» ակումբի կազմում։ 2008-2014 թվականներին հանդես է եկել իսպանական «Վալենսիա» ֆուտբոլային ակումբում։ 2008-2009 թվականներին վարձավճարով հանդես է եկել իսպանական «Ատլետիկո Մադրիդ» ֆուտբոլային ակումբում։ 2014 թվականին վարձավճարով հանդես է եկել արգենտինական «Նյուելս Օլդ Բոյս» ակումբի կազմում։ 2014-2016 թվականներին հանդես է եկել իսպանական «Սևիլյա» ֆուտբոլային ակումբում։ 2016 թվականից մինչև հիմա հանդես է գալիս իտալական «Ինտերնացիոնալե» ֆուտբոլային ակումբի կազմում։


=== Ազգային հավաքական ===
2007 թվականին հանդես է եկել Արգենտինայի մինչև 20 տարիքայինների կազմում։ 2008 թվականից մինչև հիմա հանդես է գալիս Արգենտինայի ֆուտբոլի ազգային հավաքականում։


== Ծանոթագրություններ ==
Ուրալ (այլ կիրառումներ)

Ուրալ, կարող է վերաբերել՝

Ուրալ - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Ուրալ - գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Ուրալ - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Ուրալ - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Ուրալ - գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Ուրալ - գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Ուրալ - գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Ուրալ - քաղաքատիպ ավան Ռուսաստանի Կրասնոյարսկի երկրամասի Ռիբինսկի շրջանի կազմում։
Ուրալ - գետ Ռուսաստանի Դաշնություն, Ղազախստանում (Բաշկորտոստանի Հանրապետություն, Չելյաբինսկի մարզ, Օրենբուրգի մարզ, Ատիրաուսկի մարզ)
Ուրալ - ռուսական պրոֆեսիոնալ ֆուտբոլային ակումբ
Վիք (Իսլանդիա)

Վիքը (իսլ.՝ Vík կամ Vík í Mýrdal), Իսլանդիայի ամենահարավային գյուղն է, որը գտնվում է 180 կմ դեպի հարավ-արևելք հեռավորության վրա Ռեյկյավիկից, շրջանային ճանապարհի վրա։ Վիքը Իսլանդիայի ամենախոնավ վայրն է։


== Ծանոթագրություններ ==
Բարմեն

Բարմեն (անգլ.՝ bar՝ բարային հենակ, man՝ մարդ), բարային հենակի հետևից հաճախորդներին սպասարկող բարի աշխատակից։ Բարմենը ողջունում է իր հաստատության հյուրերին, բացահայտում է նրանց համային նախասիրությունները, տեղեկացնում է նմուշակազմի մասին, առաջարկում է հյուրերին համապատասխանող ըմպելիքների տարբերակներ, պատվերներ է ընդունում և լցնում է ալկոհոլային ու ոչ ալկոհոլային խմիչքների չափաբաժիններ, ներառյալ՝ իրենց իսկ կողմից պատրաստված կոկտեյլները։


== Պատմություն ==
Բարմենի մասնագիտությունը ծագել է Ամերիկայի Միացյալ Նահանգներում «ոսկե տենդի» ժամանակներում։ Այդ ժամանակ բնակավայրերի առևտրի կենտրոններում վաճառվում էր միանգամից ամեն ինչ։ Տերերն ապրանքաշրջանառությունը մեծացնելու նպատակով սկսեցին հենց տեղում ալկոհոլային խմիչք առաջարկել։ Հետո խանութի տարածքում տեղափոխեցին բարիերը՝ բաժանելով «առևտրի գոտու» և «հանգստի համար նախատեսված տեղի», որն սկսեց անվանվել բար։ Նույն ժամանակ էլ հայտնվեցին առաջին բարմենները։ Կոկտեյլներն իրենց ժամանակակից տեսքով նույնպես ԱՄՆ֊ում հայտնվեցին։
Եվրոպայում բարմենի մասնագիտությունը զարգանում էր ինչպես maitre liquoriste֊ը, ովքեր XIX դարի առաջին կեսում աշխատում էին սրճարանում։
1862 թվականին լույս տեսավ «Bartender’s Guide»֊ը՝ առաջին գիրքը, որը ներառում է կոկտեյլների բաղադրատոմսերը և բարմենի մասնագիտական կոդեքսը։ Հեղինակը Ջերրի Թոմասն է, ով անձամբ երկար տարիներ աշխատել է բարային հենակի հետևում։
Մեծ Բրիտանիայում բարմենի աշխատանքը չի դիտարկվում որպես մշտական և տևական աշխատանք, այլ ընդունվում է որպես երկրորդական աշխատանք՝ նախատեսված արդեն իսկ աշխատանք ունեցողների կամ ուսանողների համար։ Այդ կերպ այս աշխատանքը չի ունենում կայուն բնույթ, և աշխատակիցների փոփոխությունը նորմալ է։


== Պատմության մեջ հայտնի բարմեններ ==

Հարրի Ջոնսոն (մոտ.՝ 1814—1918 թվականներ), ամերիկացի բարմեն, 1882 թվականին լույս տեսած՝ «Բարմեն Հարրի Ջոնսոնի ղեկավարումը» գրքի հեղինակն է)։
Թոմաս Ջերրի (1830֊1885), պատմության մեջ առաջինը, ով խառնել է տարբեր բաղադրիչներ և ստեղծել ալկոհոլային կոկտեյլներ։
Հարիի Կրեդոկ, (1876֊1963).
Հենրի Մակեհլոն
Ֆրանկ Մեյեր (մահ.՝ 1947 թվական).
Կոնստանտե Ռիբալաիգա (մահ.՝ 1952 թվականին).
Դեյլ Գրոֆ (ծնվ.՝ 1948 թվական)
Դիք Բրեդսել
Քոլին Ֆիլդ  (ծնվ.՝ 1961 թվական)
Սալվադորե Կալաբրեզե։


== Պատկերասրահ ==

		
		


== Ծանոթագրություններ ==


== Գրականություն ==

Фёдор Евсевский Глава 2. Бармен; Глава 1. Великая история коктейля. Важнейшие этапы истории коктейля // Библия бармена. — 3-е издание. — М.: Евробукс, 2014. — С. 30—41, 13—27. — 416 с. — ISBN 978-5-904332-10-5
Lucas, Rosemary (2004)։ Employment relations in the hospitality and tourism industries։ Routledge։ էջեր 27–42։ ISBN 978-0-415-29712-7։ Վերցված է April 26, 2010
Կովկասագիտություն

Կովկասագիտությունը արևելագիտության բնագավառ է, որն ուսումնասիրում է Հարավային Կովկասի և Հյուսիսային Կովկասի ժողովուրդների հոգևոր և նյութական մշակույթը, էթնիկական ու քաղաքական կազմավորումների պատմությունը, տեղաբնիկների ու եկվոր միավորումների լեզուները, կովկասյան քաղաքակրթության ոլորտում նրանց փոխներթափանցումները։ Կովկասյան մշակույթը բարդ ու բազմաշերտ երևույթ է և կովկասագիության մեջ բաժանվում է երկու շերտի՝ դպրություն ունեցող (հայեր, վրացիներ, աղվաններ) և գիր ու գրչություն չունեցող (աբխազներ, ադղեներ, ալան-օսեր, չերքեզներ, ավարներ, դարգիններ և այլն) ժողովուրդների մշակույթների։ Կովկասագիտության կարևոր նվաճումներից մեկը, առանձնական լեզուների ու խոսվածքների ուսումնասիրությունից բացի, էթնիկական տեղաշարժերի ուղիների և հետևանքների բացահայտումն է, տեղայնացման պարագաների ու աստիճանի լուսաբանումը։ Տեղանվանական և ցեղանվանական հասկացությունների քննությունը կովկասագիտությունը հարստացնում է նորանոր ձեռքբերումներով։ Որպես պետական խոշոր միավորումների՝ քաղաքական-պետական կազմավորումների պատմության ուսումնասիրության ժամանակ շեշտը դրվում է Հայաստանի, Վրաստանի և Աղվանքի անցյալի վրա։
Պոդվոլոչիսկի շրջան

Պոդվոլոչիսկի շրջան (ուկրաիներեն՝ Підволочиський район), շրջան Ուկրաինայի Տերնոպոլի մարզում։
Ստեղծվել է 1939 թվականին։ Վարչական կենտրոնը՝ Պոդվոլոչիսկ։


== Աշխարհագրություն ==
Շրջանի տարածքի մակերեսը կազմում է 837 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 46309 մարդ։ Բնակչության խտությունը կազմում էր 55,33 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Անուշ (այլ կիրառումներ)

Անուշ, կարող է վերաբերել՝

Անուշ - հայ գրող Հովհաննես Թումանյանի լիրիկական-էպիկական պոեմ
Անուշ - հայ ժողովրդական երաժշտական լեզվով գրված առաջին լիավարտ օպերան, որ ազգային օպերային գրականության մեջ ստեղծեց նոր ոճական ուղղություն
Անուշ - Հովհաննես Թումանյանի համանուն պոեմի էկրանավորումն է 1930 թվականին
Անուշ - Արմեն Տիգրանյանի համանուն օպերայի էկրանավորումը, Հովհաննես Թումանյանի համանուն պոեմի մոտիվներով։ Նկարահանվել է 1983 թվականին ռեժիսոր Մարատ Վարժապետյանի կողմից
Պավլովկա (Միլյուտինսկի շրջան)

Անվան այլ կիրառումների համար տե՛ս՝ Պավլովկա (այլ կիրառումներ)Պավլովկա (ռուս.՝ Павловка), գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Մանկովո-Բերեզովսկի գյուղական համայնքի կազմի մեջ։
Պետրոնաս Մամիկոնյան

Պետրոնաս Մամիկոնյան, Պետրոնաս պատրիկ (815 կամ անհայտ - նոյեմբերի 15, 865 կամ անհայտ), IX դարի հայազգի ռազմական գործիչ Բյուզանդիայում։ Փոքրասիական Թրակեսիոն բանակաթեմի զորավար։
Կայսրուհի Թեոդորայի և (842—856) և կեսար Վարդասի եղբայրը։ Եղբոր՝ Վարդասի հետ գահընկեց է արել Թեոդորային։ 856 թվականին ավերել է պավլիկյանների մի շարք բնակավայրեր։ 863 թվականին փայլուն հաղթանակ է տարել Սելիտենեի արաբ ամիրայի նկատմամբ։ Այդ հաղթանակից հետո Պետրոնաս Մամիկոնյանը նշանակվել է սխոլերի դոմեստիկոս (սպարապետ), ստացել մագիստրոսի պատվաստիճան։
Օրգանների հայելային դասավորություն

Օրգանների հայելային դասավորություն (լատ.՝ situs inversus), հազվադեպ հանդիպող բնածին արատ, որի դեպքում հիմնական ներքին օրգաններն ունենում են հայելային դասավորություն, այսինքն՝ նորմայից հակառակ դիրքում են գտնվում (սիրտն աջ կողմում է, լյարդը՝ ձախ, ստամոքսն՝ աջ): Խիստ հազվադեպ դեպքերում հանդիպում է նաև խառը դասավորվածություն: Չնայած որ այս արատն ունեցող մարդկանց մոտ առավել հաճախ են հանդիպում սրտային խնդիրներ, դրանց մեծ մասն իրենց հիվանդության արդյունքը չէ: Աշխարհի բնակչության տաս հազար մարդուց միայն մեկն է տառապում այս հիվանդությամբ:


== Ախտանիշեր ==


===== Մարդկանց մոտ =====
Սրտի բնածին արատների բացակայության դեպքում օրգանների հայելային դասավորություն ունեցող մարդիկ ապրում են նորմալ, առողջ կյանքով, առանց իրենց բժշկական վիճակի հետ կապված որևէ բարդությունների: Հավանականությունը, որ օրգանների հայելային դասավորությամբ մարդիկ կունենան բնածին սրտի արատներ, 5-10 % է: Շատ մարդիկ այդպես էլ չեն իմանում իրենց տարօրինակ անատոմիայի մասին, մինչև տարբեր գանգատներով բժշկին դիմելը, օրինակ՝ կույր աղիքի բորբոքում կամ կողերի կոտրվածք: Օրգանների հակառակ դիրքը կարող է սխալ ախտորոշման պատճառ հանդիսանալ: Այն նաև բարդություններ է առաջ բերում օրգանների փոխպատվաստման ժամանակ, քանի որ մեծ հավանականությամբ դոնորը կլինի նորմալ անատոմիա ունեցող անձ: Օրինակ սրտի փոխպատվաստման դեպքում անհրաժեշտ է փոխպատվաստել անգամ արյունատար անոթները, քանի որ դրանք էլ են գտնվում հակառակ դիրքում:


===== Կենդանիների մոտ =====
«Խխունջների|Խխունջների թագավոր» կոչվող կենդանիների մոտ սիրտը, շնչառական և սեռական օրգանները նույնպես գտնվում են հակառակ դիրքում:


== Պատմություն ==
Դեքստրոկարդիան (կրծքավանդակում սրտի աջ դիրքը) առաջին անգամ նկատել և նկարել է Լեոնարդո դա Վինչին (1452–1519) , և հետագայում՝ 1643 թվականին, հաստատել է Մարկ Աուրելիո Սեվերինոն: Սակայն օրգանների հայելային դասավորությունն առավել մանրամասնորեն ուսումնասիրել և նկարագրել է Մեթյու Բեյլին ավելի քան մեկ դար անց:


== Ծանոթագրություններ ==
Գրաբեն (այլ կիրառումներ)

Գրաբեն, կարող է վերաբերել՝

Գրաբեն - շրջապատի նկատմամբ երկրակեղնի իջած տեղամաս, սահմանափակված վարնետվածքներով
Գրաբեն - կոմունա Գերմանիայում, Բավարիա երկրամասում։ Մտնում է Աուգսբուրգի շրջանի կազմի մեջ
Պոլիտոտդել (այլ կիրառումներ)

Պոլիտոտդել, կարող է վերաբերել՝

Պոլիտոտդել - խուտոր Ռուսաստանի Ադըղեայի հանրապետության Կոշեխաբլի շրջանի կազմում։
Պոլիտոտդել - գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Պոլիտոտդել - գյուղ Ռուսաստանի Լիպեցկի մարզի Դոբրինսկի շրջանի կազմում։
Տեշենիտ

Տեշենիտ (Տեշեն մարզի անվամբ), անալցիմ պարունակող լրիվ բյուրեղային հիպաբիսալ և երակային ալկալային ապար։ Կազմված է կիսով չափ պիրոքսենից (տիտան-ավգիտ) ու ամֆիբոլից (բարկևիկիա) և զգալի քանակություններով զոնալ պլագիոկլազից ու անալցիմից։ Գոյություն ունեն տեշենիտի պիրոքսենային և ամֆիբոլային տարբերակները՝ համապատասխան միներալների գերակշռության դեպքում։ Երեսպատման գեղեցիկ քար է։
Օլոլաի

Օլոլաի (իտալերեն՝ Ollolai), կոմունա Իտալիայում, գտնվում է Սարդինիա մարզի Նուորո գավառում։
Բնակչությունը կազմում է 1579 մարդ, բնակչության խտությունը՝ 57.75 մարդ/կմ², զբաղեցրած տարածքը՝ 27.34 կմ²։ Փոստային ինդեքս՝ 8020, հեռախոսային կոդ՝ 0784։
Բնակչության հովանավոր սուրբ համարվում է հրեշտակապետ Միքայելը։ Տոնը նշում են ամեն տարի սեպտեմբերի 29-ին։
Բանիոլո դի Պո

Բանիոլո դի Պո  (իտալերեն՝ Bagnolo di Po), քաղաք Իտալիայում՝ Վենետո մարզի Ռովիգո գավառում։
Բնակչությունը կազմում է 1450 մարդ (2008), բնակչության խտություն՝ 68 մարդ/կմ²։ Զբաղեցնում է 21 կմ² մակերես։ Փոստային ինդեքս՝ 45022։ Հեռախոսային կոդ՝ 0425։
Կոմունայի հովանավորն է Սուրբ Գոթարդը։ Տոնը նշվում է մայիսի 5-ին։


== Ծանոթագրություններ ==
Շակավ

Շակավ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 42 կմ հյուսիս-արևմուտք, Օվաջըղի հարթավայրում։


== Բնակչություն ==
1880-ական թվականներին ուներ 300 բնակիչ։


== Տնտեսություն ==
Բնակչության հիմնական զբաղմունքը անասնապահությունն ու հողագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆինանսական համակարգ

Ֆինանսական համակարգ, դրամական հարաբերությունների կազմակերպման ձև արտադրական գործընթացի բոլոր սուբյեկտների միջև՝ հասարակական ապրանքների բաշխմամբ և վերաբաշխմամբ։


== Ֆինանսական համակարգի էությունը ==
Հասարակական ապրանքների արժեքի բաշխման և վերաբաշխման գործընթացը իրենից ներկայացնում է ֆինանսական մեխանիզմ, որը ներառում է կազմակերպությունների համակարգը, ֆինանսների պլանավորումը և կարգավորումը, տնտեսվարողների, վարձու աշխատողների, պետության, տեղական ինքնակառավարման մարմինների ֆինանսական ռեսուրսների ձևավորման և օգտագործման հնարավորությունները։
Տնտեսական հարաբերությունների սուբյեկտների կողմից (տնտեսվարողներ, վարձու աշխատողներ, պետություն, տեղական ինքնակառավարման մարմիններ) հասարակական ապրանքների արժեքի վերաբաշխման գործընթացում կուտակվում են տարբեր դրամական եկամուտներ։
Շուկայական տնտեսություն ունեցող երկրներում ֆինանսական համակարգը բաղկացած է հետևյալ օղակներից՝

պետական բյուջե,
արտաբյուջետային ֆոնդեր,
պետական վարկ,
ֆինանսական միջնորդների ֆինանսներ,
կազմակերպությունների ֆինանսներ,
տնային տնտեսությունների ֆինանսներ։Առաջին երեքը ներկայացնում են կենտրոնացված ֆինանսները։ Դրանց ռեսուրսներն ուղղվում են մակրոտնտեսական բնույթի խնդիրներին, ինչպես նաև սոցիալական խնդիրների լուծմանը։


== Ֆինանսական համակարգի կառուցվածքը ==
Կախված տնտեսական սուբյեկտների եկամուտների ձևավորման մեթոդներից՝ ֆինանսական համակարգը ընդունված է բաժանել 2 ոլորտների.

կենտրոնացված կամ հասարակական ֆինանսներ,
ապակենտրոնացված ֆինանսներ։Ֆինանսական համակարգը նաև բաժանվում է 4 ենթահամակարգերի.

տնտեսվարողների ֆինանսներ,
տնային տնտեսությունների ֆինանսներ,
պետական ֆինանսներ,
մունիցիպալ ֆինանսներ։Առաջին երկու ենթահամակարգերը վերաբերվում են ապակենտրոնացված ֆինանսների ծառայությանը, իսկ մյուս երկուսը՝ կենտրոնացված ֆինանսներին։


== Ֆինանսների գործառույթները ==
Ֆինանսները կատարում են մի շարք գործառույթներ։ Դրանք են՝

Կուտակման, որը կայանում է դրամական միջոցների հավաքագրման, կուտակման և պետության գոյության համար նյութական բազայի ստեղծման մեջ։
Կարգավորող, որը խթանում է տնտեսավարող սուբյեկտների գործունեությունը և կարգավորում է հասարակական արտադրությունը։
Բաշխման, ձևավորված դրամական միջոցները և դրանց օգտագործումը տեղի է ունենում պետական բյուջեի և սոցիալական ապահովագրական ֆոնդերի բաշխման միջոցով։
Վերահսկման, այն իրականացնում է հարկերի հավաքագրման և նպատակային օգտագործման ճշտության ապահովում։
Cryengine

CryEngine (քրայ-էնջին), գերժամանակակից և պրոֆեսիոնալ խաղային շարժիչ, որի միջոցով ստեղծվում են խաղեր, ֆիլմեր, ինտերակտիվ ներկայացումներ, բայց մեծ մասամբ օգտագործվում է խաղերի պատրաստման մեջ։ Այս շարժիչով են պատրաստվել այնպիսի Խաղեր, ինչպիսիք են Crysis, Warface, Sniper: Ghost Warrior 2, BattleCry:


== Պատմություն ==
Շարժիչի 1-ին տարբերակը ստեղծվել է 2002 թվականին, որն անվանվել է cryengine 1, 2-րդ տարբերակը՝ 2009 թվականին, 3-րդը՝ 2012 թվականին, 4-րդը՝ 2014 թվականին։


== Ծանոթագրություններ ==
Լոզովայայի շրջան

Լոզովայայի շրջան (ուկրաիներեն՝ Лозівський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Լոզովայա։


== Աշխարհագրություն ==
Շրջանի տարածքի մակերեսը կազմում է 1403,5 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 30018 մարդ։ Բնակչության խտությունը կազմում էր 21,39 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սկաֆանդրը և թիթեռը (ֆիլմ)


== Սյուժե ==
«Elle» հանդեսի ֆրանսերեն հրատարակության խմբագիր Ժան-Դոմինիկ Բոբին 1995-ին 45 տարեկանում կաթված ստացավ՝ ամբողջովին անդամալույծ դառնալով, բացի ձախ աչքից։ Այդ աչքը բացել փակեու միջոցով հուշերը պատմելիս Բոբին պերճախոսորեն նկարագրում է իր ներաշխարհի տարբեր կողմերը՝ սեփական մարմնում կալանված լինելու ֆիզիկական տանջանքից մինչև երևակայական պատմություններն այն վայրերի մասին, ուր ինքը միայն մտովի է այցելել։


== Դերերում ==
Մաթյո Ամալրիկ - Ժան-Դոմինիկ Բոբի
Էմմանուել Սենյե - Սելինա Դեմուլեն
Մարի-Ժոզե Քրոզ - Հենրիետա
Անն Կոնսինյի - Կլաուդիա
Պատրիկ Շենե - բժիշկ Լեպաժ
Նիլս Արեստրուպ - Ռոուսին
Օլաց Լոպես - Մարի Լոպես
Ժան-Պիեռ Կասել - եկեղեցականը և վաճառողը
Մարինա Հենդս - Ժոզեֆինա
Մաքս ֆոն Սյուդով - Ժան-Դեմենիկ
Իսաակ Դե Բանկոլե - Լորան
Էմմա դը Կոն - Եվգենիա
Ժան-Ֆիլիպ Էկոֆե
Ժերար Ուոթքինս
Նիկոլա Լը Ռիշ


== Մրցանակներ և նոմինացիաներ ==
«Օսկար» (2008)
նոմինացիա - Յանուշ Կամինսկի որպես Լավագույն օպերատորական աշխատանք
նոմինացիա - Ջուլիան Շնաբել որպես Լավագույն ռեժիսոր
նոմինացիա - Ջուլյետ Վելֆինգ որպես Լավագույն մոնտաժ
նոմինացիա - Ռոնալդ Հարվուդ որպես Լավագույն ադապտացված սցենար
«BAFTA» (2008)
մրցանակ լավագույն սցենար՝ Ռոնալդ Հարվուդ
նոմինացիա լավագույն ֆիլմ՝ Կեթլին Քենեդի, Ջոն Կիլիկ, Ջուլիան Շենաբել
«Կաննի կինոփառատոն» (2007)
մրցանակ լավագույն ռեժիսոր՝ Ջուլիան Շնաբել
մրցանակ լավագույն օպերատոր՝ Յանուշ Կամինսկի
նոմինացիա «Ոսկե արմավենու ճյուղ» Ջուլիան Շնաբել
«Սեզար» (2008)
2 մրցանակ և 5 նոմինացիա
«Ոսկե Գլոբուս» (2008)
մրցանակ լավագույն ռեժիսոր՝ Ջուլիան Շնաբել
նոմինացիա լավագույն սցենար՝ Ռոնալդ Հարվուդ


== Ծանոթագրություններ ==
Նինոծմինդա (այլ կիրառումներ)

Նինոծմինդա, կարող է վերաբերել՝

Նինոծմինդա - քաղաք Վրաստանի հարավում, Սամցխե-Ջավախք մարզի Նինոծմինդայի մունիցիպալիտետի վարչական կենտրոնը
Նինոծմինդա - գյուղ Վրաստանում։ Գտնվում է Կախեթի մարզի Սագարեջոյի շրջանում
Ինգուլ (գետ)

Ինգուլ (ուկրաիներեն՝ Інгул), գետ Ուկրաինայում։


== Աշխարհագրություն ==
Ինգուլ գետը սկիզբ է առնում Բրովկովո (Կիրովոգրադի մարզի Նովոմիրգորոդի շրջան) ից։ Գետը պատկանում է Սև ծովի ավազանին։ Ակունքը ծովի մակարդակից գտնվում է 170 մ բարձրության վրա։ Գետի ափին են գտնվում Ռոդնիկովկա, Օսիտնյաժկա, Կիրովոգրադ, Կալինովկա (Կիրովոգրադի մարզ), Տարասովկա, Ինգուլո-Կամենկա, Վերխնեինգուլսկոյե, Սեդնևկա, Ալեքսանդրովկա, Աննո-Տրեբինովկա, Ինգուլսկոյե, Սոֆիևկա, Պրիվոլնոյե, Պեսկի, Ինգուլկա, Պերեսադովկա, Միխայլո-Լարինո, Կալինովկա (Նիկոլաևսկի մարզ), Վոսկրեսենկոյե, Տերնովկա, Մեշկովո-Պոգորելովո, Նիկոլաև բնակավայրերը։


== Հիդրոգրաֆիա ==
Ինգուլ գետի երկարությունը կազմում է 354 կմ, ավազանի մակերեսը՝ 9890 կմ2 է։


== Վտակներ ==
վտակներն են Սուգոկլեա, Աջամկա, Վշիվայա, Կամենկա, Սուխոկլեա (Սուգոկլեա), Բերեզովկա, Ստոլբովայա, Սագայդակ, Գրոմոկլեա գետերը։


== Տես նաև ==
Գետ
Ակունք և Գետաբերան


== Ծանոթագրություններ ==


== Արտաքին հղումներ ==
Ինգուլ գետի մասին Ռուսերեն լեզվի ստուգաբանական բառարանում
Խոտորջուրի բարբառ

Խոտորջուրի բարբառ, հայերենի բարբառ։ Խոսվել է Խոտորջուրում։ Ըստ ձևաբանական դասակարգման պատկանում է հայերենի բարբառների «կը» ճյուղին, ըստ բազմաիատկանիշ վիճակագրական դասակարգման՝ արմ. խմբակցությանը։ Հնչյունական համակարգում առկա են ա, է, ի, ը, ու, օ պարզ ձայնավորները։ Գրաբարի ե (է) և ո (օ) շեշտված վանկում համապատասխանաբար դարձել են իt և օ՜ երկբարբառներ (բեր> բ’իtր, որոտ > օրօ՜տ)։ Ձայնեղ բաղաձայններ բ, գ, դ, ձ, ջ բառասկզբում և մ-ից ու ն-ից հետո շնչեղանալով դառնում են բ’, գ’, դ’, ձ’, ջ’։ Բաղաձայնից առաջ ր>յ (արտ>այտ)։
Գոյականների հոգնակին կազմվում է իtր, նի, ք, ստան (ի-ով վերջացող բառերի համար), վի (մարմնի զույգ մասերի համար), ան մասնիկներով։ Հոլովումները ութն են՝ ի, ու, օ, ան, ա, վա, օ՜ջ, ց։ Ունի 4 հոլովաձև, ընդ որում բացառականը կազմվում է է, էն, մէն, գործիականը՝ օվ, մօվ ձևույթներով։ Նկատված է նաև ներգոյական հոլովաձև նի հոլովակազմիչով (վօրմնինի-որմի մեջ)։
Դերբայները 4 են՝ անորոշ (ի, իլ, ալ, ուլ. վերջինը՝ միայն սոսկածանցավոր և պատճառական ածանցներով բայերի համար), հարակատար (ած), ենթակայական (ող) և ժխտական («ա» խոնարհման բայերի համար ժամանակակից գրական հայերենի օրինակով, մյուսների համար՝ անորոշ դերբայի ձևով)։ Սահմանական ներկան և անկատարը մեծ մասամբ գրաբարատիպ կազմություն ունեն, որոշ միավանկ կամ ձայնավորով սկսվող բայեր ստանում են նախադաս կամ ետադաս կու, կ մասնիկ, որը երբեմն կարող է կրկնվել (լավ կը կէինմ, կու գ՜այի կու)։ Երբ ներգործական բայերը հարակատար դերբայի հետ ժամանակային ձևեր են կազմում, օժանդակ բայի Փոխարեն օգտագործվում է ունիմ բայը (կէրած ունիմ)։ Հրամայական եզակիում ձևակազմիչ է դառնում ա (կայթա՜, սօյվա՜), սոսկածանցավոր և անկանոն բայերի համար՝ բայահիմքը (ա՜ռ, նի՜ստ)։ Սահմանական եղանակի ներկայի և անկատարի ձևերն արտահայտում են նաև պայմանականի ու ըղձականի, հարակատարինը՝ վաղակատարի հարկադրականինը՝ նաև սահմանական կատարելիի իմաստ։
1725

1725 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1725 թվականն է, 
XVIII դարի 25-րդ տարին։


== Դեպքեր ==
Ապրիլի 30՝ Ավստրիայի և Իսպանիայի միջև ընդդեմ Ֆրանսիայի և Անգլիայի, կնքվում է Վիեննայի պայմանագիրը։


== Ծնունդներ ==
Մարտի 20՝ Աբդուլ Համիդ I, օսմանյան սուլթան (մ. 1789)
Ապրիլի 2՝ Ջակոմո Քազանովա (իտալերեն՝ Giacomo Casanova), իտալացի ճանապարհորդ և գրող (մ. 1798)
Ապրիլի 6՝ Պասքալ Պաոլի (ֆրանսերեն՝ Pasquale Paoli), Կորսիկացի հայրենասեր և ռազմական առաջնորդ (մ. 1807)
Սեպտեմբերի 25՝ Նիկոլա Քյունյո ֆրանսիացի շոգեմեքենա ստեղծողը (մ. 1804)
Սեպտեմբերի 29՝ Րոբերթ Քլայվ (անգլերեն՝ Robert Clive), բրիտանացի գեներալ և քաղաքական գործիչ (մ. 1774)


== Մահեր ==
Հունվարի 6՝ Չիքամացու Մոնզաեմոն, ճապոնացի դրամատուրգ, հայտնի է որպես «ճապոնացի Շեքսփիր» (ծն. 1653);
Հունվարի 26՝ արքայազն Սուլխան-Սաբա Օրբելիանի (վրացերեն՝ სულხან-საბა ორბელიანი), վրացի գրող (ծն. 1658)
Փետրվարի 8՝ Պետրոս I ցար (ծն. 1672)
Մայիսի 24՝ Ջոնաթան Ուայլդ, անգլիացի հայտնի հանցագործ (ծն. 1682)
Հոկտեմբերի 24՝ Ալեսանդրո Սկարլատի, (ծն. 1660), իտալացի կոմպոզիտոր։
Դանյո

Դանյո (ֆր.՝ Dagneux), կոմունա Ֆրանսիայում՝ Ռոն Ալպեր մարզում՝ Էն գավառում։ Մտնում է Մոնլյուել (կանտոն)ի կազմի մեջ։ Բուրկ ան Բրեսայի կոմունա։
INSEE կոդը՝ 01142։


== Աշխարհագրություն ==
Համայնքը գտնվում է մոտ 400 կմ հարավ-արևելք Փարիզից, 21 կմ հյուսիս արևելք Լիոնից, 45 կմ հարավ-արևմուտք Բուրկ ան Բրեսայից։


== Եղանակ ==
Կլիման ցամաքային է ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։


== Բնակչություն ==
2010 թվականին բնակչությունը կազմել է 4099 մարդ։


== Վարչակազմ ==


== Տնտեսություն ==
2010 թվականի տվյալներով 2707 մարդկանցից 2076 (15-64 տարեկան) տնտեսապես ակտիվ են, 631-ը՝ պասիվ (ակտիվության ինդեքսը՝ 76,7 %, 1999 թվականին 72,4 % էր)։ 2076 ակտիվ բնակիչներից 1884-ը (988 տղամարդ և 896 կին) աշխատում են, գործազուրկ էր 192-ը (90 տղամարդ և 102 կին)։ 631 պասիվներից 227-ը աշակերտներ և ուսանողներ են, 236-ը՝ թոշակառուներ, 168-ն էլ պասիվ են այլ պատճառներով։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Ouvrage collectif. Richesses touristiques et archéologiques du canton de Montluel: Montluel, Balan, Béligneux, Bressolles, Dagneux, La Boisse, Niévroz, Pizay, Sainte-Croix. — 1999. — P. 296. — ISBN 2-907656-30-9
Guy Brunet, Paul Percevaux, Louis Trenard. Histoire des communes de l'Ain: La Dombes. — Horvath, 1983. — P. 306-308.


== Արտաքին հղումներ ==

Պաշտոնական կայք (ֆր.)
«Даньё» (ֆրանսերեն)։ Ֆրանսիայի վիճակագրության ու տնտեսագիտական հետազոտությունների ինստիտուտ։ Վերցված է 2014-05-10 
«Даньё» (ֆրանսերեն)։ cassini.ehess.fr։ Վերցված է 2014-05-10
Վեդուջո կոն Կոլցանո

Վեդուջո կոն Կոլցանո (իտալերեն՝ Veduggio con Colzano), քաղաք Իտալիայում, գտնվում է Լոմբարդիա մարզում՝ Մոնցա և Բրիանցա գավառում։
Բնակչությունը կազմում է 4368 մարդ (2004 թվականի տվյալներով)։ Խտությունը կազմում է 1215, 58 մարդ/կմ²։ Տարածքը կազմում է 3.49 կմ²։ Էլեկտրոնային փոստ՝ 20050։ Հեռախոսային կոդ՝ 0362։


== Արտաքին հղումներ ==
http://www.comune.veduggioconcolzano.mi.it/ Archived 2008-12-01 at the Wayback Machine.
Պետրովաց (համայնք)

Պետրովաց համայնք (սերբ.՝ Општина Петровац), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը համարվում է Դրինիչ գյուղը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 367 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 6 բնակավայրեր, որոնց թվում է Դրինիչ գյուղը։


== Ծանոթագրություններ ==
Ստայկի (գյուղ, Խիսլավիչսկի շրջան)

Անվան այլ կիրառումների համար տե՛ս՝ ՍտայկիՍտայկի (ռուս.՝ Стайки), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 142 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տերին

Տերին, ուտեստ պատրաստված մսից կամ ձկից, բանջարեղենից և ունի շերտերով կտրատված հացի տեսք։ Այս անվանումը ժամանակին Ֆրանսիայում և մի շարք այլ երկրներում հայտնի էր նաև որպես ապուրաման։
Տերինը պատրաստվում է աղացած մսից, սպիտակ կամ կարմիր ձկան փափկամսից, ավելացվում է պանիր, բանջարեղեն և համեմունքներ։ Ստացված զանգվածը լցվում է ֆորմայի մեջ կամ եփվելուց հետո կտրատվում շերտերի, պատրաստի ուտեստը մատուցվում է սառը վիճակում։


== Արտաքին հղումներ ==
Պատրաստենք միասին․ Բանջարեղենի տերին Archived 2017-12-08 at the Wayback Machine.
Վասիլի Շույսկի

Վասիլի Շույսկի (1552, Նիժնի Նովգորոդ - սեպտեմբերի 12, 1612(1612-09-12), Գոստինին, Gostynin County, Մազովեցի վոյեվոդություն, Լեհաստան), ռուս թագավոր 1606-1610 թվականներին։
Իշխան Շույսկու որդին։
Գլխավորել է թագավոր Բորիս Գոդունովի դեմ ընդդիմությունը, աջակցել Կեղծ Դմիտրի 1-ին, այնուհետև մասնակցել նրա դեմ դավադրությանը, որի սպանությունից հետո «հռչակվել» է թագավոր։ Ճնշել է Ի․ Բոլոտնիկովի գլխավորած գյուղացիական ապստամբությունը, ուժեղացրել է գյուղացիների ճորտացումը։ Պայքարելով լեհական ինտերվենտների և Կեղծ Դմիտրի 2-րդ-ի դեմ՝ 1609 թվականին դաշինք է կնքել Շվեդիայի հետ, որի հետևանքով շվեդները ներխուժեցին Ռուսաստան։ Անհաշող պայքարը լեհ ինտերվենտների դեմ առաջացրել է ժողովրդական լայն զանգվածների, ինչպես նաև ազնվականության դժգոհությունը։ 1610 թվականի հուլիսին Վասիլի Շույսկին գահընկեց է արվել, բռնի կուսակրոն ձեռնադրվել։ Ավելի ուշ տարվել է Լեհաստան, որտեղ և մահացել է։


== Ծանոթագրություններ ==
Հրաման՝ կրակ չբացել

«Հրաման՝ կրակ չբացել» (ռուս.՝ «Приказ: огонь не открывать»), Յուրի Իվանչուկի և Վալերի Իսակովի խորհրդային գեղարվեստական ֆիլմը, որը նկարահանվել է 1981 թվականին։ Երկերգության առաջին մասն է, որի շարունակությունն է «Հրաման՝ անցնել սահմանը» ֆիլմը։ Ֆիլմի վերջում հնչում է Վալենտինա Տոլկունովայի (ֆիլմում կատարում է Ժաննա Ռոժդեստվենսկայան) կատարմամբ հայտնի դարձած Մարկ Մինկովի երգը Իգոր Շաֆերանի «Если б не было войны» (հայ․՝ «Եթե պատերազմը չլիներ») բանաստեղծության հիման վրա։


== Սյուժե ==
1941 թվականի օգոստոս։ Արևմուտքում կատաղի մարտեր են ընթանում, իսկ կապիտան Տիխոնովի (Վլադլեն Բիրյուկովի) հրամանատարությամբ նոր ձևավորված գումարտակը գնացքով ուղևորվում է դեպի նպատակակետ՝ դեպի Մանջուրիայի հետ սահման։ Սկզբում գումարտակի մարտիկներն իրենց խնդիրը բարդ չեն համարում և երազում են գնալ արևմուտք, որտեղ իրական մարտեր են ընթանում։ Սակայն շուտով պարզվում է, որ Ճապոնիայի հետ սահմանին էլ հանգիստ չէ։
Ֆիլմի իրադարձություններն ավարտվում են 1945 թվականի մայիսին, երբ Գերմանիան կապիտուլացիայի է ենթարկվում, բայց մնում է պատերազմի միակ հրահրողը՝ ճապոնական միլիտարիզմը։
Որպես ճապոնական տանկեր օգտագործվել են բուտաֆորյան աշտարակներով հանդերձված ՄՏ-ԼԲ խորհրդային բազմանպատակային զրահամեքենաները, որոնք սպառազինության մեջ ընդունվել են 1964 թվականին։


== Դերերում ==


== Նկարահանող խումբ ==
Սցենարի հեղինակներ՝ Գեորգի Մարկով, Էդուարդ Շիմ
Ռեժիսորներ՝ Յուրի Իվանչուկ, Վալերի Իսակով
Օպերատոր՝ Վալերի Գինզբուրգ
Բեմադրող նկարիչ՝ Եվգենի Գալեյ
Կոմպոզիտոր՝ Մարկ Մինկով


== Ծանոթագրություններ ==